Cahram Archives - Page 106 of 107 - Chinland Today Media\nThought For Today Leitlun ih na ra suah tikah, na tap asinan mitampi lungawinakin an khat, ziangah tile mipakhat nasi dingtin ruahsannak an nei. Na thanglian vivo, harsatnak le nuamnak phunkip na tawng. Mi hrangah ziangtluk na tuan timi cu nangmah in na theibik ding. Na thihtik ah na thuanthu ziangvek a si ding. Na ruank kiangah na rualpi tha […]\nby CT ·\tMarch 13, 2009 ·\nLungawi daan ding na thiam zo maw?\nLungawinak timi hi a lenglam thilah a umlo, thinlung sungah a um. Lungawinak cu kan neih mi sumsaw le thilri parah a umlo ih a cangvai rero mi kan thinlung thuruahnak sawn ah a um. * Riahsia dingih thu kan ruah tikah kan riah a sia ih lungawi dingih thu kan ruah tikah lungawinak ding kan hmu. Thinlung ihsin lungawinak […]\nby CT ·\tJanuary 26, 2009 ·\nMinung kan bangawk lozia cu, thil a thazawngih a thlirthiamtu kan rak um vekin a se zawng hlirih thil a thlirtu kan rak um. Tahthimnakah, Thukamhlun ih Joshua ih a thlah mi thlingthlatu pawl ih ramtiam anva thlingthlak vekin, Africa ram ah sumdawnnnak lam ah ziang an bang timi zoh phah dingin, but zuar pahnih cu thlah an si. An […]\n1. Na tuah mi hmuah hmuah cu BawiPa hnen ah hlan aw, Na khua khan nak cu na hlawh tling ding. 2 .Na tong ih a suahter mi rah vek in na nun nak cu asi ding. 3. Na uar awk rero asi ah cun harsat nak na sawm thawn a bang aw. 4. Mi zo khal in tawhawk nak […]\nNemten tong aw\n* Mi va sawisel hlah, va mawhthluk hlah, va zuarthlai hramhlah, mi thin natnak a si kha. * Thinlung tak rori ih mi va lawm, mi va fak hi thapeknak pakhat a si. Kan ni kan Laimi hin lawmawk tawn hi kan tlaksam deuh lai abang…? * Mi pakhat ih thinlung duhzawg va relpi khi ziangtluk a nuam! […]\nLeitlun ah thil a tha lam thleng lo in a se lam hlir nitin in a thleng; thawmvang sia kan thei…Bawipa Jesuh a rat a nai taktak a si pei maw?\nby CT ·\tJanuary 16, 2009 ·\nThought For Today (?)!!\nNi khat ah nazi 24 a um. Asinan, ziangruangah kan sinak le kan dawnmi a bangawk lo theu? Nazi pakhat ah leitlun minung ziangzat an thi, a si le nang hi ziang ruangah thilo in na um? Duhdawtnak thawi thu na sim mi pa/nu khi a rak theithiamlo tu hrang ahcun thathnemnak a umlo timi na ruat dah […]\nby CT ·\tJanuary 15, 2009 ·\nThufim 35 pawl\nMuvanlai in thuro nunnemte a deh dahlo. Muvanlai in thauthe a hum theilo. A rilrawngmi pum cun hna a nei lo. Siangpahrang cun mit tampi a nei ih theihnak hna khal tampi a nei.\nby CT ·\tDecember 30, 2008 ·\nVa sim ko aw….\nNa thinlung in tong ding ih a lo fialmi pawl kha tongsuak aw… Mi mawite na hmuh tikah na mawi tuk va ti ding kha hreh pang aw hlah, na mawituk na ti tikah ziangtluk a lungawi… Caan remcang a um le ka sim ding ti hlah aw…polite tak in va sim cih aw…a lungawi tuk ding…a theih duhtuk mi […]\nby CT ·\tDecember 22, 2008 ·\nThihnak hi aw!!!\n(Kan suah veten thih kan thawk) * Minung hi kan suahveten thih kan thawk ti a si. (Mi thi pawl in thuanthu an sim dahlo) *Mi thi pawl cun ziangtluk thu an thei a va si hmanah an sim thei nawnlo. (Thihnak hi damnak famkim a si) Kan thih tikah kan buainak harsatnak le kan cinfel theilomi thubuai pawl a […]\nby CT ·\tDecember 17, 2008 ·


Puithiam kum 20 sung thawngthlak - Chinland Today Media\nPuithiam kum 20 sung thawngthlak\nSeptember 24, 2012 7:50 am·0 comments\nAustralia Roman Catholic Church in, an ram nauhak mi 620 cu sex hmansual pit an si zo ti’n, mani ah an phuang. Sex hmansual pittu pawl cu Puithiam (priests le clergymen) pawl an si. 1930 ihsin tuni tiang kum 80 sungah nauhak mi 620 in cases an nei ih, tuah cases 45 relfel hrih lo a tang lai.\nJohn Sidney Denham cu hi thu ruangah kum 19 le thla 10 thawngtla dingin July 2010 ah khan thawnginn ah an thlak zo. Naunak a rak umpitnak hmun tambik cu New South Wales School a si. A thu simmi cu “All I can say is, I’m so sorry. I see myself as paedophilia that took advantage of a situation and used my power to abuse young people.”\nMelbourne um Archbishop Denis Hart cun mi ttihnung rapthlak le ningzakza an si thu a rel. Victoria Archbishop Hart khalin nauhak parah taksa hiarnak a neimi Pathian hnattuantu pawl cu mi ttihnungza an si, an luarkaituk tih ah a sim ve. The Catholic Church’s World Youth Day, Pope Benedict XVI Australia a tlawn ttumah mino tinghnih (200,000) hmai ah ngaithiam dilnak a nei bawk.\n(The Roman Catholic Church in the Australian state of Victoria has confirmed that more than 600 children have been sexually abused by its priests since the 1930s. Pope Benedict XVI has Apologized “evil” of sex abuse by priests and clergymen).\nAustarlia Ram Khawhlum Ruangah Minung 20 thizo\nMipi 1,000 In Kan Lo Duh Lo Tin Hmin An Thu:\nPope In Mipi Malsawm pe\nMelbourne Ah Biakinn Zuar A Lar Tuk Thlang


Ralkap Pawlin Lungpi Ah JCB An Va La, Hakha Lam Feh Tengteng An Tum – Meifar\nRalkap Pawlin Lungpi Ah JCB An Va La, Hakha Lam Feh Tengteng An Tum\nThuneihnak latu ralkap pawl cu Falam ihsin Hakha lam feh an tum nan lamzin an rak kham ruangah an feh thei lo. An at a suak ih Rialti le Thlanrawn khua ah an cangvai ciamco, curuangah Chin mipi kilhimtu pawlin an rak kap.\nPeng 13 tikua lam an ti siatmi cu ralkap pawlin an minung thazang in an rem rero ih lan thei rori cu an tum, asinan anmah minung thazang in cu an remh thei ding le an motor thawn an lan thei ding cu zum a um lo zet.\nTuzing (October 16) tiangah cu an motor tam zet le anmah minung tam zet khal peng 13 tikua an phitnak le peng 12 tlang karlak ah an um rero lai. Ralhrang hrekkhat an motor thawn Falam lam ah an kirsal.\nThuhla theitu Calvary Thang in “Breaking News. Ralhrang pawl in motor pakhat thawn Lungpi ah lamzin tuahtu ding JCB an va lak ih a mawngtu hi Falam in an ra an ti. Tuhi an rak kir rero lai. Lungrang an thleng zo. Meithal an puah phah rero ti thu kan dong”.


" CNLD In Ralkap-USDP An Kawp Ding " Tiin Chin Mipi Hrekkhat Ih An Hmuhnak San : -\n” CNLD In Ralkap-USDP An Kawp Ding ” Tiin Chin Mipi Hrekkhat Ih An Hmuhnak San :\nHornbill August 16, 2020 0\nChin mipi hrekkhat in ” CNLD cu Ralkap – USDP an kawp ding ” tiin an hmu ih an hmuhnak sanbik cu CNLD hotu Pathum sung ihsin Pahnih in ralkap pawl thawn an lengtlang ruangah si. Pu Zo Zam ralkap hotu le Party 30 tlun tonawnak ah a rak tongve ih Pu No Than Kap khal in Party 30 tlun in UEC hnenah Caa an kuat ih lethmat a htoo ve. Himi pawl zoh ahcun Kawpaw ding vek asi ngai.\nSinan, An tonawnak ah Kawpaw thu an rel lo ih Pu Zo Zam cu Ralkap buai pakhat ih kawhnak men asi ih Pu No Than Kap zong UEC hnenih Cakuat tlang lawng asi. Ramkhel thu ah Party pakhat an din le Cozah tuantu Party pakhat khat cu dokalh deuh vek in thu rel asi. USDP pawl Cozah din laiah CNLD din ve sehla USDP cu dokalh deuh vek in ttong a tul. Tu laiah cun NLD pawl in Cozah an din tikah NLD dokalh deuh vek in ttong an tuk hrimhrim. Cozah tuan Party ih an sambau nek le rem tulmi paw rel an tul. Cucu Ramkhel um dan asi\nCNLD Policy ah Ralkap le USDP kawp ding aum lo ih NLD kawp ding khal aum fawn lo. Chinram mah tualto Party in Cozah tuah thei dingih Policy lawng an nei. Rampi Cozah tuan thei Party pakhat khat kawp atul an thei ko nan an mah CNLD thawn bangaw\nPrevious Post: Mithla Kawh Thiam Pawl In An Ko Ih Mithla A Rak Lang Taktak..\nNext Post: IS Bantuk .. Ningttih Nei Pawl Zoh Lo Ding..\nAA ih an suahsalmi ralkap pawl thawng thlak an tong\nThantlang khawpi a kangsal RC biakinn pakhat a kang tel\nDi Pe Yin peng ah Helicopter 5 thawn mipi an kap ciamco\nNLD hotu pakhat Mongwa Aung Shin cu lungnat thawn mual a liam\nOmicron (or) B.1.1.529 Covid Virus Phun thar\nSquid Game Movie zuar ruang ah North Korean pa an that\nGold Letter From Burma\nBill Gates’s Success Life Story\nUico pawl ih an kaihmi PDF-Kalay nunau 2 hruai in Myohla khua inn 3 an va cek\nMindat peng ah Uico ralhrang pawl siannak thawn tuahmi Construction tuah an kham


Hakha Fang An Ngah Theinak Hrang Hakha – Falam – Kalay Ziin Rem A That Ka Zum - Chinland Today Media\nAugust 7, 2015 8:38 pm·0 comments\nFalam Pacang No pawl Kalay lamah fang phur ih an feh lai.. Zuktu : Lalte\nKokek nikhua sia ruangih Chin ramkulh mipi vansang mangbang hi santhuanthu ah hngilh a si nawn lo ding. A um leh sal ding khal kan duh nawnlo. Chin mi pawl ih kan tuar mi harsatnak lakah kan thin tiphang biktu pakhat a si ding.\nHakha khua ih an hmaihngal pinak Rungtlang pi a cim, lei an kak, Biak inn an siat, tlawng an siat, tar kun upa le nauhak an vavai. Mipi pawl tuah ding theilo in an um. Ruah deuh deuh ah thin a pem ih ning a hang.\nHi tluk riahsia le mangbangnak kantuar mi hi Ramleng ih um Chin mi pawl le ramsung ih um Chin mi pawl in sihcihawk tertu tla a si thei. Chin ramkulh ihsin harsatnak nasa hleice ih tuartu Hakha mipi pawl zoh tikah thin a pem in riah sia za zet asi.\nKalay fehnak zinpiih an hman bik mi Gangaw lam fehtlang a theihlo Falam lam khal a pit. Van zam tumnak kan neilo. Asinan tu ahcun Falam lam ihsin Hakha lam ah Jeep pakhat a feh tlang thei tiah thu theih a si.\nLaampi remnak dingah Gangaw lam ihsi cun a thla tel, a kum tiang lai khal a rei lai men ding ti ah theih a si fawn. Hi tiih lampi fehnak a tlang nawnlo tikah cun kum ziang maw tizat lampi hmangtlang aw ton tuk nawn lo mi Falam – Hakha in mawtaw ziinpi an tawm awk salnak ding lampi pakhat a ong ti a fiang a si.\nFalam ihsin Kalay lam ziinpi cu Hakha ihsin Gangaw lam hnak cun tui dinhmun ahcun a tha tiah kan ti thei. Ziang ah tile Falam Pacang No Pawl in Jeep 14 thawn Kalay ah fang phur in an vung feh suak thei. Hiti a si tikah Hakha mipi pawl hrang ni eng mawi a suak ih, Fang le thil tul leinak ding hrang Fala – Kalay an hmang thei sal ding tinak a si.\nChin mi unau a simi Falam le Hakha thendarh ding hi Cung Pathian ih duh mi a silo tiih langter tu pakhat a si titla in tui kan tuar rero mi Kokek harsatnak hi ruah a thei men lo ding maw! Kan Chin mi pawl unau kan si timi a tak ih a rah suak tertu ah Cung Pathian in a lairelnak nikhua a tlangter a si ko lo maw!!\nCuruangah Hakha mipi pawl ih Fang Cang an ngah lohli theinak ding hrang ih lampi naibik cu Hakha – Falam zinpi rem ih Falam – Kalay zinpi rem bet vivo hi tui harsa tuar pawl bawmnak hrang talsuahnak, unau lainatnak, duhdawtnak le theithiam tonawknak a suahnak khal a si men ding tiah ka zum a si.#


An Inn Ah Bomb A Tla Thutthi, Innsang Member (3) An Thi – Meifar\nAn Inn Ah Bomb A Tla Thutthi, Innsang Member (3) An Thi\nMagway, Ywar Shay khua ih inn pakhat ah ralhrang pawl ih bomb a tla puak, inn sungih um innsang member (3) cu a hmun ah an thi cih. Kan dung May 15 sun ah kum 70 mi innsang pabik U Wet, innsang nubik kum 70 mi Daw Khin Htwe le an fapa kum 35 mi Ko Ye Myint cu bomb puak ruangah an thi.\nTualsung mi pakhat in, “Kan khua kiangkap ah doawknak zianghman aum lo, kan khuasung khalah ralhrang pawl an um lo, khuadai zet a si ih mipi khal an thlamuan. Asinan, kan khua kiangih umhmun khuar ralhrang pawlin san um loin kan khua cu an kap thutthi.\nRalhrang pawlin bomb vei 4 an kap ih bomb pakhat cu U Wet tei inn ah a tla puak ruangah innsang member 3 an thi, a dang bomb pathum puak ruangah kan khua inn 46 a kangral thluh” a ti. U Wet cu tokham sau ah a thi, a nupi cu ihkhun ah a thi ih an fapa cu innpar ah thicia in an hmu.\nHimi inn ah innsang member 7 an um, an fanu (2) le an makpa, an tupa te cu hmundang ah an rak um ih an him. Khuami pakhat in, “An tantami innsang member 4 cu umnak ding an nei nawn lo ih harsatnak phunphun an tong” a ti.\nA Tlangval Rinum Lo Cu Motor In A Rial That\nApocalypto Zuknung Le 2022


Akhal-teke horse in desert stock image. Image of beast - 50785983\nAkhal-teke horse in desert.\nAn akhal-teke horse in desert\n2394x3069px8" x 10.2" @300dpi\n3386x4340px11.3" x 14.5" @300dpi\nCremello Akhal-Teke White horse Running horse in the desert Running horse in the desert White Lipizzan horse runs gallop in winter Red horse on the snow in winter Vintage background Appaloosa horse play in summer Silver gray horse in desert\nPortrait of young white stallion of Akhal Teke horse breed Bay horse run Akhal-teke horse in desert Red gelding with a star in the forehead plays Ashgabat Turkmenistan Akhal Teke 03 Golden horse In profile portrait of beautiful young dark brown stallion of Akhal Teke horse Perlino akhal-teke horse in motion Horse jumps on sand on a white background\nHerd of akhal-teke horses in dust running to pasture White akhal-teke horse rearing isolated on black Free akhal-teke horse Golden dun akhal-teke horse Akhal-teke mare and foal Dun akhal-teke horse on white Akhal-teke horse on white Akhal-teke horse in autumn Akhal-teke horse\nAkhal-teke horse in desertAkhal-teke horse in desert


Taksa Cangvaihnak Tello, Khuaruatnak Lawngin Diriamnak A Tuahaw Thei – Meifar\nTaksa Cangvaihnak Tello, Khuaruatnak Lawngin Diriamnak A Tuahaw Thei\nJuly 21, 2021 admin Leitlun 0\nNupa-nun ah nunau hin diriamnak a maimai in an ngah thei lo ṭheu an ti. Asinan, Maya Ansar in ‘mipa tello, taksa cangvaihnak zianghman tello, khuaruatnak lawngin taksa diriamnak a tuahaw thei thu a pholang cu tulai ah a lar zet.\nMaya Ansar in kum 3 liamzo ihsin a tuah thei thu a rel, ahmaisa lam ahcun a manglam ihsin diriamnak a nei thok. Cutin, a takram khalah a tuah sin ih arak tuah thei ngaingai.\nTaksa cangvaihnak zianghman a tuah ih a ruahnak lawngin diriamnak a ngah. An capohnak ah na milai pa si lo khal na ruat ṭheu ding si cu an ti. Maya Ansar in “Thiamthil (talent) ṭha zet a si, thlausuah co hleice in ka ruat aw” a ti.\nNuthlawi kum 44 mi Marcela Iglesias khalin khuaruatnak lawngin diriamnak a tuahaw thei thu a rel ve. Asinan, cumi tuah thei ding cun zu le sa ei lo a ṭul a ti. Marcela Iglesias in thinlung hmangih diriamnak tuah cu mipa ihpit le kut hmang aiin a nuam sawn a ti. (#Mipa pawlin khua hlanlai ihsin an rak tuah thei thu an rel ve)\nOlympic Ah Uganda Ram Aiawh Ih Teltu A Hlo, A Hlohnak San A Ngan\nRIP: Electric Laih Ruangah Thuampui Veng Tlangval A Thi


Falam Peng USDP Hotu Pu Kawl Luai Suhtonnak | VCTH\nHome » Interview » Falam Peng USDP Hotu Pu Kawl Luai Suhtonnak\nBy vcth on August 23, 2015.\nFalam Peng USDP Chairman Pu Kawl Luai, RFA in Interview Lai\nQ. Hmaisabik ah RFA Chin Program Hmin in cibai kan lo buk. Na thuhla tawi simnak in kan thok pei cu?\nA. Ka lungawi, hi vekin RFA Chin Program in cibia buknak le thusutnak in nei ruangah. Kei ka suahnak khua cu Falam peng, Laizo tlangkulh, Hmunpi khua, Kalrawn Hmunpi tla kan ti thei, cumi khua ah ka suak. Ka pa cu Pu Con Hnin a si, ka nu cu Pi Zung Par a si, in tansan zo. Tu ah Falam ah kan um. Fangdawr te kan tuah. Fa le 2 ka nei.\nQ. Fimzirnak lam na rak hlawhtling mi pawl tla theih kan duh zet?\nA. Fimzirnak lam ka rak hlawhtling mi cu, nu le pa harsa zet an si ruangah Phun 4 tiang khua ah ka kai. Phun 7 tiang Laizo ah ka kai. America Poor Childern farah cawmnak in Phun 8 ihsin phun 10 tiang Falam ah ka kai. Cu theh hnu cun cawmtu ka nei nawn lo ruangah Univerity kai thei lo in Cozah hnatuan ka lut ta.\nQ. Tu laifang ih tuanvo na lakmi pawl in sim thei pei maw?\nA. Tu laifang tuanvo ka lakmi cu Falam peng USDP Chairman le Falam peng nu le pa, cozah ih tuanvo peknak vekin Municiple Chairman ka tuan rero lai. Cumi ah kan khua le ram dik le fel ih hnatuan theinak ding le thansonak hrangah heh le heh tiin hlawhman nei loin pumpekin hnatuan mi ka si.\nQ.Falam peng USDP hotu na si vekin PM cuh tla na tum tin kan thei ih khawimi hmunah ziangmi na cuh ding ti in im thei pei maw?\nA. Aaaa… sim thei ee. Falam peng ah Blcok No. 1 le 2 tin kan then. Block No.2 ah Ramkulh hluttaw palai ah cuh dingin party in tuanvo in pek.\nQ. MP cuhtumtu tampi lak ah nangmah ih hleicetnak hi ziang a si pei?\nA. Mipi an fim a si ahcun, thu an theih a si ahcun, thaten thu an ruah a si ahcun mipi in in hril tengteng ding ti zumnak ka nei. Kannih hi kan suah ihsin Falam khua le ram ih um, Falam khua le ram hrangah ah, Falam peng le ram hrangah heh le heh tiah hnatuan mi kan si. Kan hnatuannak khal mipi ih hmuh theih ding tampi a um. Curuangah mipi in an theih a si ahcun in hril tengteng ding tiah ka zum.\nQ.Tui MP tuan rero lai pawl parah thazang na ngahmi le thazang na ngah lo mi, hi ti deuh in tuan sehla ti na duhmi pawl in sim thei pei maw?\nA. Sim thei ee, tu Falam peng ih kan hrilmi MP pawl hi, MP 2, ramkulh hluttaw palai 2 cu Falam ih ummi an si. Asinan annih hi an kum a upa zo, cuhleiah khua le ram hrangih hnatuan ding rak tumtahmi an silo tin kan hmu. Cun, MP 3, cu Falam ih um an silo. Mikhual vekin an um. An thinlung takin Falam hrangah hna in tuan sak lo. Curuangah kannih USDP cun Candidate kan hril tikah zo kan hril? Falam peng le ramih hna a tuan thei taktaktu ding, khua le ram a duhdawt taktaktu lawng kan hrilmi a si. Curuangah kei khal mipi in khua le ram a duhdawt taktak, hna a tuan thei taktak ding tin in hmu ruangah in hrilmi a si. Cun tu hlan ih MP a tuantu pawlin zianghman an tuan lo ti sehla a suallo ti tluk a si. Kannih USDP in hril tlinnak kan nngah a si ahcun khua le ram hrang heh le heh tin hna kan tuan ding. Cun hna an tuan thei lonak khal hi party fate an si. An party minung pawl in an rinsan nawn lo, anmah lala khalin party zunghman an nei thei lo. Pehtlaihnak ding khal a um lo. Hluttaw palai zung tla an nei lo.\nQ. Mitu na relmi ih party fate na timi, tongdang in cu Tualto party kan ti pei cu, le party pi a danglamnak ziang a si?\nA. Party pakhat an si vekin ‘kan tuan thei’ cu an ti ko nan tu kum 4 sung kan zoh a silen tu USDP hi hrilmi party cu kan silo nan thilti theinak tampi kan nei. Khawi tawkah kan nei Central cozah ah, Ramkulh cozah ah. Thimnak ah Falam ah kan MP pawl in Falam ah tidai ziangtlukin kan har ti in thei sak lo. Ziang ka tuah, Party Hotu dinhmun in Naypyitaw ih party conference kan tuah lai ah, khah… Falam cu nu le pa neilo vek kan si, Hluttaw palai cu kan hril nan neilo vek kan si ruangah hi tawkih a rami USDP palai, peng dang palai pawl in thu in thunlet sak uh tiah dilnak ka nei. Ka neih vekin Tedim MP in in dil sakih tidai hrangah Falam ah ting 1000 in pek, Rih ah ting 500 an pek.\nQ. Mipi tam sawm in USDP hi a ol zawngin ralkap party tin an ti. Cozah kaitu party tla an si. 2012-13 hrawng ahcun mipi in an duh zet nan, neta lam ah Laiza military camp kap thu siseh, Kokang thu siseh, tlawngta pawl thu ah siseh mipi in an uar lo vivo. Himi in nan party parah ziangtluk tiang hmual a nei thei. 2015 hrilawknak ah teh USDP in ziang tluk ruahsannak a nei?\nA. Si.. 2010 lai hrilawknak ah ziangah ka rak ngah lo ti asile mipi cun ka minung cu in duh, ka hnatuanmi tla an duh zet nan, ralkap party, Kawl party in ti. Mipi an hmu thiam lo ruangah a si. Kei ralkap ka tuan dahlo pi. Ralkap ka si lo, Kawl khal ka si lo. Ziangtiang in ti tile ‘nang cu na hmin tla Kawl a ti a tel, thleng aw, Lai Luai ti aw la mee kan lo pek ding’ ti tiang in ti. Kei Laimi ka si. Laipa hmanah lai citcit ka si. Thinlung khal ah lai citcit ka si. USDP cu Kawl party tla a silo. Ramdinkhawm party a si.\nQ. USDP party cu an lian, peisa tampi an nei na tiih khawi tawk in peisa an ngah?\nA. USDP cu pawlkom in kum 20 lenglo a um zomi party a siih party fund tampi a um, party sungah company neitu, milian tampi tla an um ih cumi pawl ih hlumi tla an ngah. Cuhlei ah peng le ramkulh party tla in fund hrangah pursumnak a tuahmi tla a um. Thimnak ah Shwe Chintit bus service kan tuah. Cuvekin party sumpai hrangah tayawin sipuazi hnatuannak tampi a um.\nQ. Tu himi nan party zung tla hi ralkap san laiih rak sakmi a si. Ralkap in party hnen ah an lo pek sinmi a si. Hi nah zawnah rampi sumpai diklo ih hmang tiah ka ti thei pei maw?\nA. Himi hi mipi tax (Siah) pekmi ih sakmi a silo. A hlu an dih ih, a hlu an ngahmi in sakmi a si.\nQ. Mipi hnen ih sawm duhmi le sim duhmi na nei maw?\nA. Kan khua le kan ram thansonak ih a tuan thei taktak tu ding party le minung kan theih a tul ti sim ka duh.


Insein Ih Inn 30 Lenglo Umnak Thawn Ding - Chinland Today Media\nJanuary 29, 2012 3:56 am·0 comments\nMyanmarewshub | January 29\nKawlram khawpi hlun, Yangon ah inn san/luah ding awlai le hmanawl sawn ih san/luah a si theinak dingah Taw-win-mih-ta-suh company in project an fehpi reromi ah Yangon, Insein Township ih (kah) yiatkuat ihum inn 30 lenglo cu an umnak hmun thawn an si ding thu yiatkuat um mipakhat in a rel.\nHi project ruangah ahmat (115) kah/3 ihum Daw Puh cun a inn cu ks. 170,000 ih a zuar zo. January 31 ah thawn tengteng a tul ding thu le Cozah thuneitu lam in zuar lai can ih zuar lole an buaipi lo ding thu pawl an rel ruangih hramhram ih zuar asi thu pawl a rel.\nCu lawng siloin innhmun khal duhvek in zuar a theih lo ruangah zuar thei hrih lo khal an um. “Zuar lo theih lo dinghmun ah ka um si ka zuar men a si. Amanah ting 25 in ka ti nan 23 lawng in an lei duh ruangah ka zuar hrih lo deuh.” tiah hi yiatkuat ihum ve Daw San Myint khal in a rel.\nDaw Puh Suu Mah khal in, “ Ka fa le tlawng an theh tiang in hngak hramhram ding in ka ngen thei fangfang.” tiah a dinhmun lunghnur thlak zet cu a rel ve. Hi project tuanvoneitu pawl cun yiatkuat luhnak lamzin pakhat kah/6 cu January 6 ah an project hrang a tulmi lamzin tuah thatnak ding ah tawlrelnak an rak nei zo ih tuahcun mai inn hmai ciar cu lamzin hrang lamzin lai ding ah an nawr rero asi.\nHi thubuai ruangah yiatkuat upa pawl cun Taw-win-mih-ta-suh company cu phone in an bia ih a sinan zohman in hi thubua an neihmi cu cinfelsak dingin an um lo thu khal theih a si.\nSuu Kyi : Ma-guai Ah Mipi Vehvainak Nei\nSuu Kyi A Register Aw Zo\nU That In Onnak Caan Thawnsal


Zarhpi Zan Ah Liverpool vs Chelsea – Times Of Chinland\nPremier league round 34nak hrang zarhpi zan myanmar 10pm ah champion tumzet Liverpool in top 4 luh tengteng tum Chelsea an rak mikhual dingih puai a rorum in a sosang tuk ding.\nTui dinhmun premier league top 6 umdan cu Liverpool puai 33 ah hmat 82,Man City puai 32 ah hmat 80 ,Chelsea puai 33 ah hmat 66, Tottenham puai 32 ah hmat 64, Arsenal puai 32 ah hmat 63 le Man United puai 32 ah hmat 61 pawl an si.\nChampion ding le top 4 hrang zianghman a fiang thei hrih lo ih puai cem zik tiang zuam aw tuito ding an si.\nLiverpool lamah hremmi player an um lo ih dam lo khal Chamberlain le Lallana lawng an si thlang.Gomes a dam fel zo ih duh cun hman theih in a um.Chelsea khal in hremmi player an nei ve lo ih Drinkwater a dam thei hrih lo tilo cu upa ah dam lo ciamco an nei lo.\nChelsea in Liverpool Innpi ih lek nuam an ti zetih tui season carabao cup khalah 1-2 in Anfield ah nehnak an rak co.Culawng siloin Liverpool cun Premier league rori ah puai 6 sung rori anmai Innpi Anfield ah Chelsea neh thei loin an rak um.Asinan,tui season cu Liverpool an danglam zetih an hlan bangin cangsual an tum lo zet.Tui season hrang Premier league ah veikhat an rak do aw zo ih Stamford Bridge ah 1-1 in an rak duhtawk aw.\nInntek Liverpool hi Man United an duhtawk hnu ah puai 8 tiang rori a peh ih nehnak co thei team an si ih Chelsea cu Everton an neh lo hnu ah a peh ih puai 4 nehnak co thei ve an si.Chelsea hrang Hazard a lek tha ciamco ih tleirawl Odoi khal theihhngilh men ding a si lo.Cutilai in Livierpool hrang dungkham Van Dijk le Robertson an lek thatuk ih laitlan Keita khal a lek tha thok.\nPlayer an nei tha veve ih Champion tum le top 4 um hnget tengteng tum a si ruangah an puai a pi dupdo dingih mit a tlaizet ding.\nkick off cun Liverpool 2-0 Chelsea tiin a ruahdan a rel cia ih nangteh ziangtin ?\nTuizan Ih Serie Champion Thei Juventus Team News


Isreal Leh Palestinian Be Aw Cing Ding - Chinland Today Media\nMay 5, 2010 5:44 am·0 comments\nUS Secretary of State, Hillary Clinton in mizansunih Thuthangca latu pawl Washington ih a kawm nakah Isreal leh Palestinian karlak rualrem awknak a um theinak dinglamzin hawlih biakawk nak cu hmaizarh ihsin neih thok a si ding tiah a sim.\nHillary Clinton cun Isreal leh Palestinian karlak ih Palai tuantu George Mitchell ih uap nak hnuaiah Isreal leh Palestinian aiawh tu pawlcu hmaiton rori ih an biak awk thei a beisei thu khal a simih, US ngaihdan cun Isreal leh Palestinian hi a dangdang ten kawm veve nawnlo in an mah leh an mah hmaiton ih an duhlo mi leh an duhmi thu khal simfiang aw ih relfiang aw dingin US cun a duh a si a ti.\nPalestinian aiawh Saeb Erekat cun Isreal aiawhtu pawl thawi hmaiton ih biakawk nak neih cu ttha a tithu a simih, Asinan thutluk nak cu Arab Foreign Minister, leh Palestinian Leberation Organisation (PLO) Executive Committee in an ngaihtuah leh ding a ti. Isreal lam cun Palestinian pawlthawi biakawk nak ding thu ah zianghman relsuak mi a nei hrihlo.


Iran ram Ih American Pastor January 21 Ah Court In A Thurel Ding - Chinland Today Media\nIran ram Ih American Pastor January 21 Ah Court In A Thurel Ding\nJanuary 21, 2013 11:15 am·0 comments\nTEHRAN : Iran ram ihsin US ih vai, US ram sinak neitu Pastor Saeed Abedeni cu, US ihsin a sungkua pawl tlawng ding ih Iran ram a tlawn lai ah, Iran cozah cun a rak kai. Cumi thuthawn pehpar in, a sungkua le midang dang khal in thu an hliakhlai rero nan thuthang dang zianghman theih ding an nei hrihlo.\nA netabik ih thu theihmi cu, January 21 ah, hi pastor hi thuthennak zung ah a thu relsak asi ding. Iran ram a umlai ah, Muslim pawl Christian ih hruaitu, ram phatsantu tivek pawl thawn a tlun thu hi relsak ding asi. Abedini cun, “In kaih ih an simmi cu, reilote ah na nufa na hmu ding ih, Christmas khal nan hmangtlang ding in ti.\nAsinan, a tak ih ka hmuh mi cu “Na zumnak le Jesuh Khrih na phatsan lo ah cun kan lo khaithat ding” timi asi” ti in asim. Pastor cun a nupi hnen ah ca a kuat ih, cutawk ih a nganmi cu, “Nitin deuhthaw in harsatnak in pe, in hrem nasa. Lehhnu ah thiding in ka thu an rel mai thei. Khrih hrang riantu tha si ka duh asi” ti in a cakuat ah cun a ngan.\nIran Pastor Youcef Nadarkhani Thawnginn Ah Retsal\nUS – Iran Pastor Harhdamnak Thalo\nChristian Si Ruang Ih Kaih Tuar Iran-American pastor\nIran Ram Ih Pastor An Kaihmi Damlonak Ruangah Sumpai Pek Ih Suakter Sung


A Farnu A Sualpi Hnuah A That – Meifar\nFebruary 15, 2022 admin Leitlun 0\nUS, Texas khawpi ih um mipa kum 32 mi Jose in amai farnu rori cu a itpi ṭheu hnuah a vuak that. Jose hi kum 3 mi a si laiah US ramsung ah a lut, a upat hnuah suahpi unau farnu anei ti a thei ih an umtlang.\nJose hi ritheihsii zuar le nitinten ritheihsii tham ringring a si ruangah vengsung khalah buainak anei ṭheu. A farnu thawn an umtlang hnuah nupa-sinak an hmang ṭheu. February 1, 2022 zingah an inn sungah a farnu le mipa dang an rak ittlang ṭheu ti Jose in a theisuak ih a thik tuk.\nJose cu a itthat laiah a farnu in mipa dang hruai in arak itpi, an unau in ṭongkam an el’aw ciamco ih Jose in a hmai ah a thong ih a haa thlong. Cumi hnuah baseball bat in a vuak ciamco ih a farnu cu a thi.\nInnhnen pawlin thamvang an rak theih ruangah tualsung palik pawl an ko. Jose in palik motor awn a theih veten tlansuah a tum nan an kai man, tualthat thubuai orhter in thawnginn sungah an khum.\nOnline Sung Comment Ruangah Ralbawi Picang An Kai


Siizung Ah Mak Zetin Damlo Pawl An Hlo Cingcing – Meifar\nSiizung Ah Mak Zetin Damlo Pawl An Hlo Cingcing\nSeptember 22, 2021 admin Leitlun 0\nSouth Korea ramsung ih um Gonjiam Psychiatric Hospital cu siizung danglam zet a si, damlo pawl mak zetin an hlo ṭheu. Cun, damlo an tuamhlawmmi a tam sawn khal an thi, damṭha zo suak zikte pawl khal an suah hlanah an hlo thutthi ṭheu.\nZiangtin an hlo ti khal an theithei lo, curuangah damlo pawl ih innsang in siizung cu taza an cuai. Siizung neitu khal 1990 kum ah ramdang ah a tlanhlo, siizung cu an khar lawlaw ih zohman lut/suak an siang nawn lo.\nLeiltun ih siizung ṭihnung bik an timi a si, CNN thuthang khalin leitlun ih siizung rapthlak bik tin an rak tarlang zo. Siizung lam ṭuanvo neitu pawlin sumpai lam an tlaksam ruangah siizung an khar thu an rak phuang ve.\nHimi siizung sirhsanmi 2018 kum ah “Gonjiam: Haunted Asylum” timi zuknung movie an tuah ih a hminthang zet. Siizung thing reprep cu cozah lamin zohman lut an siang nawn lo nan a thupten lutthup an um ringring.\nSiizung sung umdan pawl cu video in an zuk ih thla khal an hmu ṭheu. Kiangkap ih um pawl khalin khuathim hnuah cun siizung kiangkap ah an va feh ngam nawn lo ih thawmvang mak tuktuk an theih ṭheu thu an rel.\nPacang Pakhat In A Fale Pawl Lettama Ava Koter Ih Lamlak Tiva Ah Nauhak 3 An Fen That\nRalkap Pawlin Kya Pin Hla Khua An Nuai, Nunau 30 An Kai Ih An Seherh Um Zet


Bezai License (Poetic License) - Chinland Today Media\nJune 11, 2017 3:20 pm·0 comments\nBiazai ahhin mawttaw vekin license a um ve mawsi tiah a ruattu kan um men thei. License timi cu tuahsiannak, neihsiannak tivek kha a kawhhmuh. Mawttaw license neitu cu mawttaw neih sian a si bang in, mawttaw khalh license neitu cu mawttaw khalh sian a si.\nCuvek in calai khawvel ahhin nunthuleng ngantu (novelist), nganca mawi ngantu (essayist) tivek le cangantu dang ih hman ding ah sian a si lo nan, bezaipu (poet) lawng ih hman ding ah sian a si mi thil pakhat a um.\nCangantu dang cun hman tlangpi mi ttong feh dan kalhmang (standard syntax form), cafangkom (spelling), ttongfang aw suah dan (pronunciation) tivek kha danglamter a ngah lo. Ttong siatsuahnak, asilole, nganca siar har ah a suak thei. Asinan bezaipu cu cuvek pawl danglamter sian a si. Ziangruangah midang hmuah hmang siang lo in bezaipu lawng an hmang siang a sipei?\nBiazai cu ttongfang umtudan (verbal structure) kha khimkhuahtei’ remkhawm mi nganca an si tlangpi. Bezai pakhat ih sum (meter –aw sang/aw niam a kop tetei’ duansuah mi um zat), awkhiah (rhythm – aw sang/aw niam a fehterdan), ttongfang pawl ih awn a remkhawmdan tivek in bezai fing khat ih hmual neihnak kha an bawm thluh. Bezai ih sullam le a tarlang mi thuhla ah rahsuah an nei thluh.\nCuruangah bezaipu cun ttong hmandan tlangpi kha a herhkawi ttul can a um ttheu. Tthimnak ah, English bezai kan siar tikah “it were aiah ’twere” tivek kan hmu ttheu ding. Khami kha a bezai fehdan thawm mil ding in ttong hmandan tlangpi an pahbal hrim mi a si.\nCun, Gerard Manley Hopkins in a bezai fing khat khal ah ttongfang pakhat kha line hnih ah a tthen hrim. “Lingering” kha “Sing” thawn ttelh aw ding ih tuah a duh ruangah “ling” lawng kha hmaisa line ah a ret hrim.\nKhavek ih an pahbal ruangah bezaipu cu mawhthluk an tong lo. Ziangahtile pahbal theinak license an nei tiah ruat an si. Khami a pahbal ruangah a bezai a tthat sawn ahcun a hlawhtling ih, a pahbal ruangah a bezai a tthat sawn cuang lo ahcun a hlawhtling hran lo a si ko. Cumi cu amah ih bulpak thiamnak parah a tthum aw.\nKhatlam ah, bezai license timi hi hnihsuaksainak le ziauawknak khal ah an hman can a um. Cangan ih ralrin lo tuk ruangah a sual celcel mi le uar luan tuk ih nganca remkhawm ciamco mi ziaunak le hnihsannak ttongfang ah an hmang ttheu. Facebook status ih cafang sual celcel tivek ziaunak khal ah a theih ding.\nSirhsan: poetic license. (2015). Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica.


2016 SUCCESS PRINCIPLES - Hre Mang\n2016 SUCCESS PRINCIPLES\n2016 Success Principles:\n1) 2016 SUCCESS PRINCIPLES (HLAWHTLINNAK) 1-PATHIAN PHUTMITUAH\n2) 2016 SUCCESS(HLAWHTLINNAK) PRINCIPLE 2 : Pathian Thlarau Hruaimi\n3) 2016 SUCCESS PRINCIPLE 3: HOLY FIRE\n4) 2016 SUCCESS PRINCIPLE 4: STAY HUMBLE, STAY HUNGRY\n5) 2016 SUCCESS PRINCIPLE 5: PRAY\n6) 2016 SUCESS PRINCIPLE 6: DO YOUR JOB\n7) 2016 SUCESS PRINCIPLE 7: WALK BY FAITH\n8) 2016 SUCESS PRINCIPLE 8: RIAN\n2016 SUCCESS PRINCIPLE 6: DO YOUR JOB- NA HNA TUAN AW!\nA hnuai ih video clip tawi rak zoh awla, Bible bungcang siar in a hnuai h thusuhnak pawl nangmai nun cek aw fel in thlacam nak thawn can rak hmang aw.\nKol 3:23, 23Ziang hmuahhmuah nan tuah tinkim ah milai hrangah si loin Bawipa hrangah kan ṭuan ti thinlung nei in nan thinlung taktein ṭuan uh.\nI Kor.10: 31Curuangah nan ei ah siseh nan in ah siseh, ziangthil nan tuahmi kipah Pathian sunlawinak hrangah tuah uh.\nQ1: Pathian in tuanvo a lo pek mi, Pathian kawhnak faingten na thei maw? Na tuanvo dingfel zetin na tuan maw?\nQ2: Nangmai tuanvo asilo mi ah na hrawlh aw pang maw? Midang tuanvo, na bawm lo mi ah, hnaihnok tu na si maw?\nQ3: Na tuanvo tuansuak thei lo dingin puhmawh ding na nei maw?\nPathian in a hman lo ding zohman a sersiam lo ih zohman leitlun ah can a pe lo. Tuini ah na nung hrih asi ahcun Pathian in a lo hmang duh, nahrang tumtah a nei. Na tuansuak thei lo dingmi Pathian in tuanvo a lo pe fawn lo. Midang tuanmi parah laksawng a lo pe dah lo dingih na tuanman laksawng zohman in an lo laksak thei fawn lo.\nPathian in a lo sersiam, a lo rundam ih tuini ah can a lo pek vekin Pathian tuanvo pekmi tuansuak in na Bawipa na Pathian cu na thinlung, taksa, thlarau, nunpumhlum in rian aw.\nPa Pathian in tuanvo a lo pekmi tuansuak thei dingin a tulmi fimnak le ziangkim lo pe in lo hmang sinsin seh.\nRev. Hre Mang, Ph.D.\nSenior Pastor @ Falam Christian Church of Indianapolis\n5225 S. Meridian St. Indianapolis, IN 46217\nSocial media: facebook/linkedin/twitter/gmail/yahoo @ hremang\n2016 SUCCESS PRINCIPLE 1: LOTHEIHLO IN PATHIAN IH PHUTMI TUAH AW!\nVideo clip: http://youtu.be/lpp2ceA7aYQ\nMikha 6:8, Asilo, Bawipa amah in a ṭhami le tuahter in duhmi cu in sim zo. Siter in duh mi cu: A dingmi tuah le zaangfahnak tlaihsan le tangdorte in Pathian thawn fehtlang khi a si.\nMicah 6:8 (AMP) He has showed you, O man, what is good. And what does the Lord require of you but to do justly, and to love kindness and mercy, and to humble yourself and walk humbly with your God?\nQ1: Kum 2015 sungah diklo, ding fel loin na ruat, na tong, na tuahmi a um maw?\nCiamciam ten ruat awla a um pang asile ca ah ngan in Bawipa Pathian hnenah tuah nawn loin dingfel nun in a dikmi asi taktak mi a felmi lawng ruat, tong, Tuah dingin thlacam aw.\nQ2: Kum 2015 sungah na ngaidam thei lo mi, duhdawt zangfahnak na langter dingmi na langter lomi, midang hnakin ka tha deuh tiah na ruat awk can, that Le fel duh zet nacingin a tha famkim thei lo tu midang na mawhsiat simsiatmi an um pang maw?\nA um pang asile Bawipa hnenah kun in Sual siar in duhdawt zangfah thatnak nunpitu si dingin thla cam aw.\nQ3: Kum 2015 sungah tang na dor lo can, na nun-na khawruah, thinlung, taksa ruangpum, na neihmi Le na tikcu can ah Jesuh Pathian lalnak na pek lo can a um maw?\nA um pang asile Bawipa hnenah thla cam aw: man ih lei zo mi na si ih nangmai ta na si nawn lo ruangah a lo neitu na Pathian cu na thinlung, ruahnak, taksa ruangpum, neihmi, Le tikcu na ziangkim parah lalnak pe aw.\nQ4: 2015 sungah Pathian rawn loin Pathian in I hruainak asi ti zumnak tel loin na nunnak, umnak, na tikcu na hmancan a um pang maw?